2018. gada Noteikumi Nr.

Rīgā (prot. Nr.   .§)

**Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”**

*Izdoti saskaņā ar*

*Valsts pārvaldes iekārtas likuma*

*98. panta trešo daļu*

Izdarīt Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” (Latvijas Vēstnesis, 2017, 140. nr.) šādus grozījumus:

1. Papildināt noteikumus ar 2.6. apakšpunktu šādā redakcijā:

“2.6. pilnvarotais e-pakalpojums - e-pakalpojums, kuru fiziskas personas vārdā piesaka vienotā klientu apkalpošanas centra darbinieks uz pilnvarojuma pamata, ja fiziskai personai nav pieejami elektroniskās identifikācijas līdzekļi.”.

1. Izteikt 17.3. apakšpunktu šādā redakcijā:

“17.3. konsultē par e-pakalpojuma pieteikšanu vai piesaka e - pakalpojumu atbilstoši klienta pilnvarojumam, ja e - pakalpojuma tehnoloģiskais risinājums to pieļauj;”.

1. Izteikt 20.13. apakšpunktu šādā redakcijā:

“20.13. konsultē par e-pakalpojuma pieteikšanu vai piesaka e-pakalpojumu atbilstoši klienta pilnvarojumam, ja e - pakalpojuma tehnoloģiskais risinājums to pieļauj;”.

1. Papildināt IV. nodaļu ar 22.1 punktu šādā redakcijā:

“22.1 Lai pieteiktu pilnvaroto e - pakalpojumu vienotā klientu apkalpošanas centra darbiniekam ir šādi pienākumi:

22.11. pārbaudīt klienta personas identitāti;

22.12. identificēt sevi valsts pārvaldes pakalpojumu portālā, izmantojot kvalificētu elektroniskās identifikācijas līdzekli - eID karti, atbilstoši Fizisko personu elektroniskās identifikācijas likuma prasībām;

22.13. apstrādāt e-pakalpojuma saņemšanai nepieciešamos klienta personas datus saskaņā ar fizisko personu datu aizsardzības jomu regulējošiem normatīvajiem aktiem;

22.14. informēt klientu par personas datu izmantošanu pilnvarotā e-pakalpojuma pieteikšanā un saņemt klienta rakstveida apliecinājumu par e - pakalpojuma pieteikumā ievadītās informācijas par klientu pareizību, ko noformē divos eksemplāros;

22.15. pieteikt pilnvaroto e - pakalpojumu;

22.16. glabāt klienta rakstveida apliecinājuma pašvaldības eksemplāru atbilstoši Arhīvu likuma prasībām;

22.17. informēt klientu par valsts pārvaldes pakalpojuma izpildes plānoto laiku, ja e - pakalpojuma tehnoloģiskais risinājums to pieļauj;

22.18. informēt klientu par valsts pārvaldes pakalpojuma rezultātu, ja e - pakalpojuma tehnoloģiskais risinājums to pieļauj un klients to pieprasījis.”.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards