**Ministru kabineta noteikumu projekta “Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekta “Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”” (turpmāk – noteikumu projekts) izstrādes mērķis ir papildināt MK 2017. gada 4. jūlija noteikumu Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” (turpmāk – MK noteikumi Nr. 401) redakciju ar pilnvarotā e-pakalpojuma pieteikšanas funkciju jeb “E-asistenta” funkciju klientu apkalpošanā, saņemot valsts un pašvaldības vienotajā klientu apkalpošanas centrā (turpmāk – VPVKAC) pieteikto pakalpojumu. Ieviešot pilnvaroto e-pakalpojumu, VPVKAC darbiniekam tiks nodrošināta iespēja pieteikt e-pakalpojumu klienta vārdā uz klienta sniegtā pilnvarojuma pamata.  Grozījumi stāsies spēkā 2019. gada 2. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts izstrādāts pamatojoties uz Valsts nodokļu politikas pamatnostādņu 2018.-2021. gadam (apstiprinātas ar MK 2017. gada 24. maija rīkojumu Nr. 245) 3.2. uzdevuma 3.2.12. apakšpunktu, kas nosaka Vides aizsardzības un reģionālās attīstības ministrijai (turpmāk – VARAM) pienākumu izvērtēt E-asistenta funkcijas ieviešanu klientu apkalpošanā, mazinot administratīvo slogu iestādēm, saņemot VPVKAC tīklā pieteikto pakalpojumu iesniegumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd, saskaņā ar MK noteikumiem Nr. 401 VPVKAC nodrošina iespēju iedzīvotājiem vienuviet saņemt vairākus valsts pārvaldes pakalpojumu sniedzēju pakalpojumus klātienē vai ar VPVKAC darbinieka atbalstu pieteikt pakalpojumus valsts pārvaldes portālā “Latvija.lv”, ja klientam ir pieejami elektroniskās identifikācijas līdzekļi.  Pamatojoties uz Eiropas Savienības 2017. gada 23. marta dokumentā “Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas sadarbspējas satvars - Īstenošanas stratēģija”” (turpmāk – Eiropas sadarbspējas satvars) noteikto, ir paredzēts ieviest pilnvaroto e-pakalpojumu, kura definīcija iekļauta MK noteikumu projekta 1. punktā (papildinot MK noteikumus ar 2.6. apakšpunktu), tādā veidā paplašinot personu loku, kuriem būs pieejami e-pakalpojumi. Eiropas sadarbspējas satvara pielikuma 2.7. apakšpunktā “6. pamatprincips. Uzsvars uz lietotāju” norādīts, ka publisko pakalpojumu izstrāde un attīstīšana būtu jāveic, ņemot vērā lietotāju vajadzības un prasības, nodrošinot:   * pakalpojuma daudzkanālu sniegšanas pieeju, proti, alternatīvu pakalpojuma saņemšanas kanālu (fizisku un digitālu) pieejamību; * lietotāju ērtībām jāveido vienots kontaktpunkts, lai apslēptu iekšējo administratīvo sarežģītību un atvieglotu piekļuvi publiskajiem pakalpojumiem; * Eiropas publisko pakalpojumu sniegšanu, izmantojot vairākus kanālus, lai lietotāji varētu izvēlēties to kanālu, kurš vislabāk atbilst viņu vajadzībām.   Eiropas sadarbspējas satvara pielikuma 2.8. apakšpunktā “7. pamatprincips. Iekļautība un piekļūstamība” ieteikts nodrošināt to, lai visi Eiropas publiskie pakalpojumi būtu pieejami visiem iedzīvotājiem, tostarp cilvēkiem ar invaliditāti, veciem cilvēkiem un citām nelabvēlīgā situācijā esošu iedzīvotāju grupām. Attiecībā uz digitālajiem publiskajiem pakalpojumiem publiskās pārvaldes iestādēm jāievēro e-piekļūstamības specifikācijas, kuras plaši atzīst gan Eiropas, gan starptautiskā līmenī.  Papildus Eiropas sadarbspējas satvara ieteikumiem, Valsts pārvaldes iekārtas likuma 98. panta pirmā daļa nosaka, ka valsts pārvaldes pakalpojumus pēc iespējas sniedz viena klientu apkalpošanas centra ietvaros klātienē vai elektroniski arī tad, ja to sniegšanā ir iesaistītas vairākas iestādes vai citi tiesību subjekti.  Lai uzlabotu sabiedrībai sniegto valsts pārvaldes pakalpojumu (turpmāk – pakalpojumi) kvalitāti un pieejamību, 2015. gadā VARAM sadarbībā ar pašvaldībām un atsevišķām valsts tiešās pārvaldes iestādēm izveidoja VPVKAC tīklu, kas līdz 2016. gada 31. decembrim ietvēra 56 novada nozīmes VPVKAC un 3 reģionālās nozīmes VPVKAC, 2017. gada nogalē VPVKAC tīklā bija ietverti jau 78 VPVKAC – 6 reģionālās nozīmes un 72 novada nozīmes attīstības centros.  Ievērojot Valsts pārvaldes iekārtas likuma 98. panta prasības un Eiropas sadarbspējas satvara ieteikumus, lai nodrošinātu valsts pārvaldes pakalpojumu pieejamību lielākam iedzīvotāju skaitam, VARAM ir izstrādājusi jaunu pakalpojumu “pilnvarotais e-pakalpojums” - e-pakalpojums, ko fiziskas personas vārdā piesaka VPVKAC darbinieks uz pilnvarojuma pamata, ja fiziskai personai nav pieejami elektroniskās identifikācijas līdzekļi.  Saskaņā ar MK 2015. gada 10. janvāra rīkojumu Nr. 14 “Grozījumi Koncepcijā par publisko pakalpojumu sistēmas pilnveidi” (turpmāk – Koncepcija) plānots kopskaitā izveidot VPVKAC tīklu 89 novadu nozīmes, 21 reģionālās nozīmes un 9 nacionālās nozīmes attīstības centros.  MK noteikumu projekts ir sagatavots ar mērķi papildināt VPVKAC darbības tiesisko regulējumu, kas papildina VPVKAC sniedzamo pakalpojumu apjomu un ir noteikts jauns pakalpojums - pilnvarotais e-pakalpojums, kā arī noteikta pakalpojuma sniegšanas kārtība, kas sekmēs pašvaldību un valsts tiešās pārvaldes pakalpojumu pieejamību lielākam iedzīvotāju skaitam.  MK noteikumu projekts paredz papildināt MK noteikumu Nr. 401 IV nodaļu ar 22.1 punktu, kurā noteikti papildus pienākumi VPVKAC darbiniekiem, sniedzot valsts tiešās pārvaldes pakalpojumus, kas iekļauti minimālajā pakalpojumu grozā, cilvēku grupai, kurai nav pieejami elektroniskās identifikācijas līdzekļi, lai varētu pieteikt pakalpojumus elektroniski portālā “Latvija.lv”.  VPVKAC darbinieki, veicot darba pienākumus, kopš 2015. gada pielieto pakalpojumu vadības sistēmu *pakalpojumucentri.lv* (turpmāk – pakalpojumu vadības sistēma), tajā reģistrējot pakalpojumu pieteikumus un konsultācijas. Ieviešot jauno e-pakalpojumu pieteikšanas funkciju, tiks salāgotas Valsts reģionālās attīstības aģentūras, *pakalpojumucentri.lv* un Valsts sociālās apdrošināšanas aģentūras informācijas sistēmas. Pakalpojumu vadības sistēmas uzturētājs ir Ventspils pilsētas pašvaldības iestāde “Ventspils Digitālais centrs” (turpmāk – VDC) un Valsts sociālās apdrošināšanas aģentūra.  Ņemot vērā MK 2017. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” prasības, VDC īstenos projektu “Koplietošanas IKT resursu attīstība pašvaldību vajadzībām”. Projekta virsmērķis ir veicināt darbības programmas “Izaugsme un nodarbinātība” 2.2.1. specifiskā atbalsta mērķa sasniegšanu, paplašinot VPVKAC informācijas sistēmas atbalstu klientu apkalpošanas procesam VPVKAC, kā arī izveidojot pašvaldību IKT resursu koplietošanas platformu. Projekta plānotais finansējums ir 1,5 milj. *euro*.  Lai būtu tiesisks pamats apstrādāt klienta, kas vēlas saņemt e-pakalpojumu un kuram nav pieejami elektroniskās identifikācijas līdzekļi, personas datus, MK noteikumu projektā paredzēts ieviest VPVKAC e-pakalpojumu pieteikšanu atbilstoši klienta pilnvarojumam, t.i., klients pilnvaro VPVKAC darbinieku pieteikt e-pakalpojumu viņa vārdā valsts pārvaldes pakalpojumu portālā “Latvija.lv” un paraksta rakstveida apliecinājumu par e-pakalpojuma pieteikumā ievadītās informācijas pareizību.Lai varētu pieteikt šajā MK noteikumu projektā minēto e-pakalpojumu, paredzēts veikt jaunā pakalpojuma integrāciju VPVKAC pakalpojumu vadības sistēmā. Lai nodrošinātu pakalpojuma sniegšanu klientam paredzēts, ka VPVKAC darbinieki sistēmā identificēsies, izmantojot paaugstinātas drošības elektroniskās identifikācijas līdzekli – eID karti. Izmaksas par eID kartes izgatavošanu un eID kartes lasītāju darbiniekiem pašvaldība var segt no valsts budžeta dotācijas VPVKAC uzturēšanai, ņemot vērā to, ka VPVKAC darbiniekam eID karte un eID kartes lasītājs ir nepieciešami tiešo darba pienākumu veikšanai.  Nosakot VPVKAC darbinieku pienākumus pilnvarotā e-pakalpojuma sniegšanā, MK noteikumu Nr. 401 22.16. apakšpunktā (MK noteikumu projekta 4. punkts) paredzēts noteikt, ka pašvaldībai ir jānodrošina klienta apliecinājuma uzglabāšana Arhīvu likumā noteiktajā kārtībā – trīs gadus – ar mērķi nodrošināt kontroles mehānismu pār pakalpojumu un datu uzkrāšanu pēc pakalpojuma sniegšanas.  Lai nodrošinātu VPVKAC darbību, tiek slēgti sadarbības līgumi. Sadarbības līgums starp VARAM, iestādi vai pakalpojuma turētāju un pašvaldību, kas izveido novada, reģionālās vai nacionālās nozīmes VPVKAC, nosaka kārību, kādā pakalpojumu turētājs, VARAM un pašvaldība sadarbojas, lai ar VPVKAC starpniecību nodrošinātu pakalpojumu turētāja klientu apkalpošanu, sniedzot minimālajā pakalpojumu grozā noteiktos valsts pārvaldes pakalpojumus. Sadarbības līgums nosaka pašvaldības, iestādes vai pakalpojumu turētāja un VARAM pienākumus pakalpojumu sniegšanā un VPVKAC darba organizācijā.  VPVKAC tīkla darbības efektivitātes analīze, t.sk. pilotprojekta par pilnvarotā e-pakalpojuma jeb “E-asistenta” ieviešanu izvērtējuma rezultāti, tiks iekļauti ikgadējā MK informatīvajā ziņojumā, kas tiek iesniegts, izpildot Koncepcijas 5. punktu “VARAM katru gadu līdz 1. jūnijam (līdz 2020. gadam) iesniegt informatīvo ziņojumu par koncepcijas īstenošanas gaitu”. |
| 3. | Projekta izstrādē iesaistītās institūcijas un publiskas personas kapitālsabiedrības | Projekta izstrādei ar VARAM 2017. gada 13. septembra rīkojumu Nr. 1-2/141 “Par darba grupas izveidi” tika izveidota starpinstitūciju darba grupa, kurā piedalījās VARAM, Tieslietu ministrijas, Datu valsts inspekcijas un Valsts ieņēmumu dienesta pārstāvji. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs pašvaldības, valsts tiešās pārvaldes iestādes, privātpersonas valsts pārvaldes pakalpojumu saņemšanā. |
| 2. | Tiesiskā regulējuma ietekme uz tautsaimniecību un administratīvo slogu | Valsts pārvaldes pakalpojumu vai to posmu nodošana VPVKAC un to digitalizēšana, nodrošinās administratīvā sloga mazināšanu valsts tiešās pārvaldes iestādēs un nodrošinās valsts pārvaldes pakalpojumu pieejamību iedzīvotājiem. Palielināsies elektronisko pakalpojumu izmantošana. Uzlabosies sabiedrības informētība par VPVKAC tīkla darbību, valsts pārvaldes pakalpojumu sniegšanas apjomu un tā izmaiņu ieviešanas kārtību VPVKAC. |
| 3. | Administratīvo izmaksu monetārs novērtējums | Papildus izmaksas pakalpojumu turētājam nav paredzamas. Pakalpojumu turētājam, nododot klientu apkalpošanas funkciju klientu apkalpošanas centriem, ir iespēja ietaupīt valsts budžeta finansējumu. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | n-gads | | Turpmākie trīs gadi (*euro*) | | | | |
| n+1 | | n+2 | | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi |  |  |  |  |  |  |  |
| 2.1. valsts pamatbudžets |  |  |  |  |  |  |  |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme |  |  |  |  |  |  |  |
| 3.1. valsts pamatbudžets |  |  |  |  |  |  |  |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X |  | X |  | X |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Iekļauj informāciju atbilstoši instrukcijas 44.1 punktam | | | | | | |
| 8. Cita informācija | Iekļauj informāciju atbilstoši instrukcijas 53. punktam, kā arī papildu informāciju pēc tiesību akta projekta izstrādātāja ieskatiem. Ja šādas informācijas nav, ieraksta "Nav" | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministrijas tīmekļa vietnē [www.varam.gov.lv](http://www.varam.gov.lv) sadaļā “Normatīvo aktu projekti” \_\_.\_\_.\_\_\_\_\_. tika publicēts paziņojums par sabiedrības līdzdalības iespējām, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) \_\_.\_\_.\_\_\_\_\_. ievietots ministrijas tīmekļa vietnē www.varam.gov.lv sadaļā “Sabiedrības līdzdalība”, aicinot sabiedrību izteikt savu viedokli, iesniedzot ministrijai priekšlikumus rakstiskā veidā, aicinot sniegt priekšlikumus par projektu līdz 2018. gada \_\_\_\_ |
| 3. | Sabiedrības līdzdalības rezultāti | Ievērojot Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" noteikto kārtību, sabiedrības pārstāvji viedokļus par projektu varēja izteikt līdz \_\_.\_\_.\_\_\_\_, tomēr neviens viedoklis netika saņemts. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministrija, pašvaldības, kurās izveidoti VPVKAC, Valsts sociālās apdrošināšanas aģentūra, Valsts reģionālās attīstības aģentūra, VDC. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Vides aizsardzības un reģionālās attīstības ministrs K. Gerhards

Eizāns, 67026534

[sergejs.eizans@varam.gov.lv](mailto:sergejs.eizans@varam.gov.lv)